Diari Oficial de la Generalitat Valenciana


Sumari del DOGV 9365, del 20-06-2022 (2022/5596)

RESOLUCIÓ de 3 de juny de 2022, de la consellera de Justícia, Interior i Administració Pública, per la qual es modifica la Resolució de 25 de gener de 2019, de la consellera de Justícia, Administració Pública, Reformes Democràtiques i Llibertats Públiques, de creació de les unitats de Valoració Forense Integral dels instituts de Medicina Legal i Ciències Forenses de la Comunitat Valenciana, i per la qual es creen les unitats de Valoració Forense Integral comarcals de Sueca i Dénia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9365

Data del DOGV
:   20-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5596


Data del document
:   03-06-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 3 de juny de 2022, de la consellera de Justícia, Interior i Administració Pública, per la qual es modifica la Resolució de 25 de gener de 2019, de la consellera de Justícia, Administració Pública, Reformes Democràtiques i Llibertats Públiques, de creació de les unitats de Valoració Forense Integral dels instituts de Medicina Legal i Ciències Forenses de la Comunitat Valenciana, i per la qual es creen les unitats de Valoració Forense Integral comarcals de Sueca i Dénia. [2022/5596]  
Les unitats de Valoració Forense Integral naixen en virtut de la disposició addicional segona de la Llei orgànica 1/2004, de 28 de desembre, de mesures de protecció integral contra la violència de gènere.  
  
Les unitats de Valoració Forense Integral de la Comunitat Valenciana van entrar en funcionament l'any 2008, depenent dels instituts de Medicina Legal i es troben residenciades en les tres capitals de província, i presten els seus serveis en tots els òrgans judicials.  
  
Per la Resolució de 25 de gener de 2019, de la consellera de Justícia, Administració Pública, Reformes Democràtiques i Llibertats Públiques, es van crear les unitats de Valoració Forense Integral dels instituts de Medicina Legal i Ciències Forenses de la Comunitat Valenciana d'àmbit comarcal, amb la finalitat d'oferir un servei especialitzat en totes les demarcacions judicials.  
Pel que fa a la seua estructura i organització, les unitats de Valoració Forense Integral disposen d'un equip multidisciplinari compost necessàriament per personal de la medicina forense, de la psicologia i del treball social, els quals desenvolupen les funcions que els són pròpies, corresponent al metge/essa forense de la unitat, la coordinació de l'actuació de l'equip forense en el seu àmbit d'actuació.  
De l'experiència acumulada des de l'entrada en funcionament d'aquestes unitats, es considera necessari crear noves unitats de Valoració Forense Integral en els partits judicials de Sueca i Dénia, i modificar l'àmbit territorial de les ja existents de Benidorm, Gandia i Alzira, a fi de poder donar una resposta integral i ràpida a les peticions de valoració en els casos de violència de gènere.  
De conformitat amb les atribucions que confereix a la consellera el Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública (desplegat per l'Ordre 5/2021, de 19 de febrer, modificada per l'Ordre 24/2021, de 22 de setembre), resolc:  
  
  
Primer. Creació de noves unitats de Valoració Forense Integral  
Es creen les unitats de Valoració Forense Integral comarcals de Sueca i Dénia.  
  
Segon. Modificació de l'àmbit territorial de les unitats de Valoració Forense Integral  
Sense perjudici que, per necessitats del servei, la direcció de secció de les unitats de Valoració Forense Integral de cada província puga reorganitzar el servei entre les diferents unitats de valoració, l'àmbit territorial de les unitats creades i modificades serà el següent:  
  
  
Unitat de Valoració Forense Integral Partit Judicial  
Benidorm Benidorm  
La Vila-Joiosa  
Dénia Dénia  
Gandia Gandia  
Ontinyent  
Xàtiva  
Sueca Sueca  
Picassent  
Catarroja  
Alzira Alzira  
Carlet  
  
  
Tercer. Entrada en funcionament i dotació de plantilla  
L'entrada en funcionament de les unitats de Valoració Forense Integral de Sueca i Dénia s'efectuarà atenent la disponibilitat pressupostària existent per a la posada en marxa de les infraestructures necessàries, creació i dotació dels llocs de treball.  
Fins que no entren en funcionament les unitats de nova creació, no entrarà en vigor la modificació de l'àmbit territorial de les unitats de Valoració Forense Integral de Benidorm, Gandia i Alzira.  
  
Quart. Entrada en vigor  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o d'aquell en la circumscripció del qual tinga el recurrent el seu domicili, en el termini de dos mesos, comptats des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se potestativament recurs de reposició davant del mateix òrgan que la dicta, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que es puga interposar qualsevol altre recurs dels previstos en la legislació vigent.  
  
València, 3 de juny de 2022.- La consellera de Justícia, Interior i Administració Pública: Gabriela Bravo Sanestanislao.